Vuurdoop | Toortsie, Kameel en Bokbaaivygie
TuisteAangename kennisBESTEL TOORTSIE SE BANTINGBOEREKOS HIER!Ons netwerkSold out boodskapToortsie se Bantingboerekos
Positiewe ek het ook maar soms my afdae →
Vuurdoop	Posted on Mei 8, 2012	by Kameel Nege maande na ons wedergeboorte is Ken en ek oornag ontwortel, en tussen die mielielande geplant. Die platteland was vreemd, die mense was vreemd, en bo alles was hierdie nuwe Lewe saam met God vreemd.
Ons "geestelike vader," het seker gemaak dat ons versorg sal wees in die vreemde, en het 'n gemeente daar op ons koms voorberei. Na 'n nag wat ons op die harde grond deurgebring het – omdat die trok waarop ons meubels was – eers deur die nag daar aangekom het; was 'n vrou met 'n mandjie in haar hande voorwaar 'n heuglike gesig. Die eetgoed was baie welkom, en die uitnodiging na die Sondag se erediens ook.
Ek en die vreemde "dame," sou nog groot vriendinne word, maar op daardie dag was sy 'n vreemdeling in engelgewaad. Die engel het ek spoedig uitgevind is die bybelstudieleidster, en die daaropvolgende Woensdagoggend is ek bybelstudie toe. Die weke wat daarop gevolg het, het ek gretig God se Woord ingedrink…. maar my mond was "tjoepstil."
Op 'n dag lui die telefoon. Ek tel die gehoorbuis op… "Hello daar," sê die by nou bekende stem, maar vandag is daar 'n hees ondertoon daaraan. "Ek is siek, en sal definitief nie Woensdag se bybelstudie kan waarneem nie." "Jammer om dit te hoor," my stem klink heel simpatiek. Haar volgende woorde laat my bloed yskoud word; "Ek het oor die saak gebid, en die Here het jou aangewys om Woensdag se bybelstudie te lei." "Wie… EK?" vra ek verdwaas. "Ja, definitief jy… ek los dit dan in jou hande? reg" As hierdie "engel," nog nooit in haar lewe verkeerd gehoor het nie, was haar geestelike ore nie hierdie keer reg ingestel nie, daarvan is ek seker. Outomaties gaan my mond oop om "NEE!!" te sê, en tot my stomme verbasing verander die woorde op hul pad uit, en ek hoor myself sê; "Ja, word jy nounet gesond."
In 'n dwaal gaan sit ek by die ronde eetkamer tafel. "Here," roep ek wanhopig, "U verwag sekerlik nie rêgtig van my om voor al daardie vroue 'n bybelstudie te lei nie? Waaroor kan ek in elk geval praat?" Die stem hierbinne my is onmiskenbaar God; "Praat oor gebed." Praat oor gebed… ek, wat nie eers hardop voor mense bid nie?
Ek was juis besig met bybelstudie toe die foon gelui het. Papier en pen is dus byderhand; ek trek 'n skoon vel papier nader, neem die pen op, en wag vir inspirasie. 'n Uur of wat later en ek staar nogsteeds na die skoon vel papier…bo teen die hoek is daar darem 'n bybelvers geskryf.
Dit is Woensdagoggend; die dag van my vuurdoop; die vel papier wat ek drie dae tevore nader getrek het, lyk presies nog net soos op die eerste dag. My maag is een naar kol, en my kake is so styf opmekaar geklem dat ek skaars met Ken en die kinders kan praat. Soos 'n lewende dooie ry ek die nou bekende pad, en stap – bybel onder die arm – die kerk 'n rukkie later binne. Ek kannie lag en praat nie; my vasgeklemde kake maak dit 'n saak van onmoontlikheid. Ook neem ek nie die leidsterstoel in nie, maar gaan sit in een van die stoele wat in 'n halfsirkel uitgepak is…. Hopende vir 'n wonderwerk. Die wonderwerk gebeur nie; een van die dames open met gebed, doen 'n paar afkondiginge, en meld toe aan dat "Kameel," vanoggend se bybelstudie sal waarneem. Sy kyk in my rigting, knik haar kop en neem dan haar plek by die ander dames in. Die uur van waarheid het aangebreek.
Ek gaan sit en kyk na die halfsirkel vrouens hier voor my; "Here help!" roep ek boontoe. "As you all know I am actually Afrikaans speaking," begin ek. "I hope you all understand Afrikaans, as I do not believe myself capable of giving this bible study in English (who am I kidding…. what bible study?????) "I would like to speak to you this morning about prayer." Nou kan ek net sowel "amen," sê, en maak dat ek by die huis kom. Maar ek beur voort. Ek maak my mond oop om in my moedertong 'n paar gedagtes wat ek rondom gebed het, te formuleer, toe my mond meteens met Engelse woorde gevul word, en soos 'n lewende stroom uit my binneste begin vloei. Ek hoor my eie stem vanuit die hoeke van die kerk na my toe terugslaan, en luister in verwondering na die wysheid en insig oor die krag van gebed, wat my stem – waarvan ek nie in beheer is nie – verkondig.
Toe alles stil word, kan jy 'n speld in die gebou hoor val. In gewyde stilte sit ons voor 'n lewende God; dan praat 'n vrouestem. "I don't think we should stay for tea this morning… let us go home and meditate on the message that we received from God."
Oppad terug besef ek wat in daardie bybelstudie gebeur het, het niks met my wysheid en vermoëns te doen gehad nie. God het 'n instrument gesoek om deur te praat…. al wat Hy van my gevra het was gehoorsaamheid aan Sy stem.
Rate this:Vertel jou vriende:Click to email (Opens in new window)Click to print (Opens in new window)Click to share on Twitter (Opens in new window)Share on Facebook (Opens in new window)Click to share on Google+ (Opens in new window)Click to share on LinkedIn (Opens in new window)Click to share on Pinterest (Opens in new window)Like this:Like Loading...
This entry was posted in God en ek. Bookmark the permalink.	← Saamboerdery
14 Responses to Vuurdoop
Toortsie sê:	Mei 8, 2012 om 6:22 nm	Dankie dankie dankie Kameel.
Wil jy nie vir ons vertel hoe dit gekom het dat julle tot bekering gekom het nie?
Reply	Kameel sê:	Mei 8, 2012 om 6:25 nm	Nog 'n taak Toortsie? ;) Sal so maak :lol:
Reply	Toortsie sê:	Mei 8, 2012 om 6:35 nm	jy's so oulik met take!! :)
Reply	seegogga sê:	Mei 8, 2012 om 8:10 nm	Ek wil ook graag weet, Kameel. Jou lewe het al sulke draaie geneem!
Reply	Kameel sê:	Mei 8, 2012 om 9:05 nm	Ek sou my lewensboek rustiger wou skryf as ek hom kon oorskryf seegogga; maar nou het ek al soveel stofpaaie gestap…. my skoensole is al deurgeloop :shock:
Reply	Olga sê:	Mei 8, 2012 om 10:35 nm	Wow, dit was moedig van jou.
Reply	Kameel sê:	Mei 9, 2012 om 8:45 vm	Olga, as ek mooi oor my lewe dink besef ek, ek is nog altyd (of meeste van die tyd,) net diepwater ingegooi. Sou ek eers tyd gegun word om oor 'n saak te dink, sou ek seker mooi netjies myself daaruit "manauver" het. ;)
Reply	Olga sê:	Mei 9, 2012 om 9:56 nm	"Swem of sink" bring regtig die sterk in mens uit. Ek is 'n lafaard sover dit woorde betref.
Reply	Kameel sê:	Mei 10, 2012 om 10:12 vm	Ek eis as ek dink ek moet voor 'n hele gehoor OPSTAAN en praat :shock: Dan maar eerder op 'n stoel sit en met 'n kleiner groepie praat :lol:
Reply	Olga sê:	Mei 10, 2012 om 10:43 nm	Of agter die groep wegraak en iemand anders die praat -werk laat doen.
Reply	dirkiedoep sê:	Mei 9, 2012 om 7:47 vm	Baie dankie.
Reply	Kameel sê:	Mei 9, 2012 om 8:46 vm	;) dirkiedoep
Reply	Ken sê:	Mei 9, 2012 om 11:40 vm	'N lang, ongeskraapte stof pad het "Kameel" gestap
Reply	Kameel sê:	Mei 9, 2012 om 12:37 nm	Ongeskraap voorwaar ;)
Jy is die	245,708 ste persoon wat hier inloer! Baie dankie en welkom! Hoop jy loer weer in. Gewildste skrywes Watter werk kan mens van die huis af doen???	My eerste skooldag...	'n Stokperdjie se vroeë dood	Die werksaansoek	uitrusting vir moeder van die bruidegom...	Verklaring oor my taal...	Nuutste skrywes	'n Stokperdjie se vroeë dood
Musiek in die Bybel (2)
Onlangse Kommentaar	Daniël Bezuidenhout on 'n Stokperdjie se vroeë…Kameel on 'n Stokperdjie se vroeë…ekmyselff on 'n Stokperdjie se vroeë…Kameel on 'n Stokperdjie se vroeë…giselzitrone on 'n Stokperdjie se vroeë…	Kategorië	'In opdrag…. (53)